CELEX: 32014D0930(01)
Language: fi
Date: 2014-09-15 00:00:00
Title: Euroopan parlamentin puhemiehistön päätös, annettu 15 päivänä syyskuuta 2014 , Euroopan parlamentin jäsenten asemaa koskevien sääntöjen soveltamisohjeiden muuttamisesta

30.9.2014   
            
            
               FI
            
            
               Euroopan unionin virallinen lehti
            
            
               C 340/3
            
         EUROOPAN PARLAMENTIN PUHEMIEHISTÖN PÄÄTÖS,
   annettu 15 päivänä syyskuuta 2014,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2014/C 340/04
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1) (jäljempänä ’jäsenten asemaa koskevat säännöt’),
   ottaa huomioon Euroopan parlamentin työjärjestyksen 10 ja 25 artiklan,
   sekä katsoo seuraavaa:
   
               (1)
            
            
               Joillekin Euroopan parlamentin jäsenille maksetaan yhä edustajanpalkkiota, siirtymäkorvausta ja eläkettä kansallisista järjestelmistään, jotka he valitsivat vuonna 2009 jäsenten asemaa koskevien sääntöjen 25 artiklan nojalla. Jäsenten asemaa koskevien sääntöjen 26 artiklan 2 kohdan mukaisesti tämä päätös on ”lopullinen ja peruuttamaton”, ja samaisten sääntöjen 25 artiklan 1 kohdan mukaisesti sitä sovelletaan edustajantoimen koko keston ajan.
            
         
               (2)
            
            
               Euroopan parlamentin jäsenten asemaa koskevien sääntöjen soveltamisohjeiden (2) (jäljempänä ’soveltamisohjeet’) 81 artiklan 4 kohdan mukaisesti parlamentti korvaa sairauskuluja entiselle jäsenelle, joka saa eläkettä kansallisesta järjestelmästä ja jolla ei ole muuta ensisijaista sairausvakuutussuojaa.
            
         
               (3)
            
            
               Soveltamisohjeiden 81 artiklan 4 kohdan määräykset ovat osoittautuneet riittämättömiksi kattamaan kaikki tilanteet, joissa jäsenen olisi oltava oikeutettu hakemaan sairauskulukorvauksia parlamentilta.
            
         
               (4)
            
            
               Jos jäsenellä todetaan toimikautensa aikana vakavaksi määritelty sairaus, joka estää häntä hoitamasta edustajantointaan toimikauden loppuun asti, parlamentin olisi tiettyjen edellytysten täyttyessä varmistettava, että tarvittavaa meneillään olevaa hoitoa voidaan jatkaa niin kauan kuin se on lääketieteellisesti tarpeen.
            
         
               (5)
            
            
               Sairauskulujen korvaaminen olisi rajoitettava tapauksiin, joissa vakavan sairauden on aiheuttanut toimikauden aikainen tapahtuma, joka on estänyt jäsentä hoitamasta edustajantointaan toimikauden päättymiseen saakka, ja joissa parlamentti on määritellyt sairauden vakavaksi jäsenen vielä hoitaessa edustajantointaan ja hoito on aloitettu jäsenen vielä hoitaessa edustajantointaan.
            
         
               (6)
            
            
               Jos kansallinen järjestelmä kattaa osan sairauskuluista, parlamentin korvausvastuun näistä kuluista olisi oltava ainoastaan täydentävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään soveltamissääntöjen 81 artiklaan kohta seuraavasti:
   
      ”5.   Entiselle jäsenelle, joka saa kansallista eläkettä jäsenten asemaa koskevien sääntöjen 25 tai 29 artiklan mukaisesti ja jolla on vakavaksi määritelty sairaus, korvataan meneillään olevan hoidon jatkamisesta aiheutuvat sairauskulut näissä soveltamisohjeissa vahvistetuin edellytyksin, jos
      
                  a)
               
               
                  vakavan sairauden on aiheuttanut toimikauden aikainen tapahtuma, joka on estänyt jäsentä hoitamasta edustajantointaan toimikauden päättymiseen saakka,
               
            
                  b)
               
               
                  parlamentti on määritellyt sairauden vakavaksi jäsenen vielä hoitaessa edustajantointaan ja
               
            
                  c)
               
               
                  hoito on aloitettu jäsenen vielä hoitaessa edustajantointaan.
               
            Jos entisen jäsenen mahdollinen ensisijainen sairausvakuutus ei kata kaikkia sairauskuluja, tätä oikeutta sovelletaan täydentävästi vain tällaisiin kattamattomiin sairauskuluihin.”
   
   2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Tätä päätöstä sovelletaan 1 päivästä heinäkuuta 2014.
   
      (1)  Euroopan parlamentin jäsenten asemaa koskevien sääntöjen vahvistamisesta 28 päivänä syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).
   
      (2)  Euroopan parlamentin jäsenten asemaa koskevien sääntöjen soveltamisohjeista 19 päivänä toukokuuta ja 9 päivänä heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).